CELEX: 62015TN0706
Language: et
Date: 2015-12-02 00:00:00
Title: Kohtuasi T-706/15: 2. detsembril 2015 esitatud hagi – Makhlouf versus nõukogu

1.2.2016   
            
            
               ET
            
            
               Euroopa Liidu Teataja
            
            
               C 38/73
            
         2. detsembril 2015 esitatud hagi – Makhlouf versus nõukogu
   (Kohtuasi T-706/15)
   (2016/C 038/98)
   Kohtumenetluse keel: prantsuse
   
      Pooled
   
   
      Hageja: Ehab Makhlouf (Damaskus, Süüria) (esindaja: advokaat E. Ruchat)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tunnistada hageja hagi vastuvõetavaks ja põhjendatuks;
            
         
               —
            
            
               seetõttu mõista Euroopa Liidult välja hüvitis hagejale tekitatud kahju eest summas, mille Üldkohus määrab kindlaks õiglusest lähtudes;
            
         
               —
            
            
               mõista kohtuastme kohtukulud välja Euroopa Liidu Nõukogult.
            
         
      Väited ja peamised argumendid
   
   Hagi põhjenduseks esitab hageja ühe väite, mis puudutab hagejale tekitatud kahju, mille eest on vastutav Euroopa Liidu Nõukogu. Esitatud väide on kolmes osas.
   
               —
            
            
               Esimene väiteosa on seotud nõukogu võetud aktide õigusvastasusega selles osas, milles esiteks piiravad meetmed ei ole põhjendatud ja on ebaproportsionaalsed, ning teiseks rikuvad õigust heale haldusele, hageja õigust mainele ning tema omandiõigust;
            
         
               —
            
            
               teine väiteosa on seotud mittevaralise kahjuga, mis hagejale tekitati seetõttu, et ta kanti nende isikute ja üksuste nimekirja, keda oli mainitud seoses sanktsioonidega Süüria vastu;
            
         
               —
            
            
               kolmas väiteosa on seotud Euroopa Liidu mittesüülise vastutusega osas, milles hageja vastu võetud meetmed piiravad ebanormaalselt tema põhiõigusi.